**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2018 M. SPALIO 25 D. SPRENDIMO NR. T1-213 „DĖL PRITARIMO PROJEKTUI „PLUNGĖS DVARO SODYBOS MYKOLO OGINSKIO RŪMŲ REKONSTRAVIMAS IR MODERNIZAVIMAS, KURIANT AUKŠTESNĘ KULTŪROS PASLAUGŲ KOKYBĘ“ IR LĖŠŲ SKYRIMO“ PAKEITIMO**

2019 m. vasario 7 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2018 m. spalio 25 d. sprendimą Nr. T1-213 „Dėl pritarimo projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ ir lėšų skyrimo“, pripažįstant netekusiu galios jo 2 punktą „2. Dalyvauti partnerio teisėmis, rengiant ir įgyvendinant Projektą“.

Savivaldybės meras

SUDERINTA:

Administracijos direktorius Gintaras Bagužis

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą rengė Strateginio planavimo ir investicijų skyriaus vedėja Žaneta Piepalienė

 Teisės aktų projektų numatomo teisinio reguliavimo

 poveikio vertinimo rezultatų pateikimo tvarkos aprašo

 priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2018 M. SPALIO 25 D. SPRENDIMO NR.T1-213 „DĖL PRITARIMO PROJEKTUI „PLUNGĖS DVARO SODYBOS MYKOLO OGINSKIO RŪMŲ REKONSTRAVIMAS IR MODERNIZAVIMAS, KURIANT AUKŠTESNĘ KULTŪROS PASLAUGŲ KOKYBĘ“ IR LĖŠŲ SKYRIMO“ PAKEITIMO“**

2019 m. vasario 5 d.

Plungė

1. **Parengto teisės akto projekto tikslai.**

Šio sprendimo tikslas – pakeisti Plungės rajono savivaldybės tarybos 2018 m. spalio 25 d. sprendimą Nr. T1-213 „Dėl pritarimo projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“, pripažįstant netekusiu galios jo 2 punktą „2. Dalyvauti partnerio teisėmis, rengiant ir įgyvendinant Projektą“.

1. **Teisės akto projekto esmė**, **rengimo priežastys ir motyvai.**

Projekto esmė.

 Žemaičių dailės muziejaus 2019 m. vasario 5 d. gavo VšĮ Centrinės projektų valdymo agentūros raštą Nr.2019/2-907 „Prašymas pateikti papildomą informaciją dėl paraiškos Nr. 07.1.1-CPVA-K-306-03-0002“. Raštas dėl Žemaičių dailės muziejaus (toliau- Pareiškėjo) pateiktos paraiškos Nr. 07.1.1-CPVA-K-306-03-0002 dėl projekto „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ (toliau – Paraiška) ir jos priedų vertinimo ir nustatyto neatitikimo. Rašte nurodyta: „19. Pastebime, kad vadovaujantis Aprašo 15.3 p., partnerio funkcijas projekte gali vykdyti įstaiga, įsteigta vadovaujantis atitinkamas kultūros paslaugas teikiančių įstaigų veiklą reglamentuojančių teisės aktų nuostatomis. Atsižvelgiant į tai, kad Plungės rajono savivaldybės administracija nėra priskiriama kultūros paslaugas teikiančioms įstaigoms ir atitinkamai negali vykdyti partnerio funkcijų projekte, prašome informuoti, ar sutiktumėte įgyvendinti projektą be partnerio (Plungės rajono savivaldybės administracijos), jei bus gautas finansavimas projektui“. Todėl sprendimo projektu siūloma, kad Pareiškėjas įgyvendintų Projektą be Partnerio – Plungės rajono savivaldybės administracijos.

1. **Lėšų poreikis (jeigu teisės aktui įgyvendinti reikalingos lėšos).**

Papildomų lėšų sprendimui įgyvendinti nereikės.

1. **Laukiami rezultatai.**

Patvirtinus Plungės rajono savivaldybės tarybos sprendimą, bus sudarytos sąlygos įgyvendinti Projektą pagal 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“.

**5. Kita svarbi informacija**

Žemaičių dailės muziejui adresuotas 2019-02-05 raštas Nr. Nr.2019/2-907 „Prašymas pateikti papildomą informaciją dėl paraiškos Nr. 07.1.1-CPVA-K-306-03-0002“, 11 lapų.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamą Europos Sąjungos ir valstybės paramą* | *-* |
| *Finansams* | *-* | *-* |
| *Socialinei aplinkai* | *Didės veiklų įvairovė bei prieinamumas ir visuomenės susidomėjimas kultūra.*  |  |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Didės aplinkos patrauklumas darbui ir investitoriams.* | *-* |
| *Administracinei naštai* | *-* | *-* |
| *Regiono plėtrai* | *Numatomas teigiamas poveikis, tolygiai įsisavinant Europos Sąjungos finansavimo priemonių lėšas bei mažinant regioninio netolygumo skirtumus.*  | *-* |
| *Kitoms sritims, asmenims ar jų grupėms* | *Numatomas teigiamas poveikis tiek rajono gyventojams, tiek lankytojams iš kitų regionų ar šalių.* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Sprendimą rengė Strateginio planavimo Žaneta Piepalienė

ir investicijų skyriaus vedėja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)